Gæluverkefni og samráðsleysi við íbúa vegna framkvæmda er eitt helsta einkenni meirihlutans í borginni . Þetta var meðal þess sem fram kom í máli Vigdísar Hauksdóttur í síðdegisútvarpinu í dag en hún var gestur Péturs Gunnlaugssonar . Vigdís segir Biodome gróðurhvelfingin í Elliðaárdal vera enn eitt verkefnið sem borgin setji fram sem sé ekkert annað en gæluverkefni , og til að bæta gráu ofan á svart tengist borgarfulltrúi Samfylkingarinnar Aron Leví Beck verkefninu beint , sem valdi því að hann sé vanhæfur til að fjalla um málið . Vigdís bendir á að Aron hafi vikið þá fundi þar sem fjallað hefur verið málið , nema þann fund þar sem hvelfingin var kynnt ” þar kom hann og gaf þessu jákvæða umsögn sem forsvarsmenn Biodome hafa svo nýtt til þess að vísa í , að þeir hafi fengið jákvæða umsögn borgarinnar , þetta er borgarfulltrúi sem er beggja megin borðsins “ , segir Vigdís . Hún segir gæluverkefnin vera mjög víða um borgina ” til dæmis mathallirnar allar sem við höfum verið að taka á . bragginn frægi , Hagatorgið , Óðinstorgið og svona gæti maður haldið áfram út í hið óendanlega , þetta er alveg úti um allt , mitt hlutverk í minnihlutanum er að veita aðhald og benda á spillingu og það er ég að gera “ . Hlusta má á þáttinn í spilaranum hér að neðan . Á að leyfa áfengisauglýsingar í fjölmiðlum ?